पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली के बार्डरों पर बैठे किसान-मजदूरों को पंजाब के गांवों से बड़ी संख्या में सहयोग मिल रहा है। इसके तहत गांव टोडरवाल में गांव की पंचायत के गणमान्य लोगों की उपस्थिति में लिखित प्रस्ताव पारित किया। किसान मजदूर संघर्ष कमेटी पंजाब जिला कपूरथला के सहायक सचिव दिलप्रीत सिंह टोडरवाल ने बताया कि नगर पंचायत गांव टोडरवाल की ओर से लिखित प्रस्ताव पारित किया है। इसमें कहा कि गांव के हरेक परिवार से एक सदस्य दिल्ली मोर्चे में जरूर शामिल होगा। यदि कोई व्यक्ति खुद नहीं जा सकता तो वह अपनी जगह किसी और व्यक्ति को भेज सकता है।
इसके साथ प्रस्ताव में लिखा गया कि यदि किसी भी गांव निवासी की ओर से इन शर्तों को मानने में कोताही की गई तो उसका पंचायत और नगर से बहिष्कार किया जाएगा। इस अवसर पर सरपंच यशवंत सिंह, लखविंदर सिंह, कश्मीर सिंह, नंबरदार बख्शीश सिंह, जसवंत सिंह, प्यारा सिंह, बलवीर सिंह, बगीचा सिंह, अजमेर सिंह, रमनीक सिंह, बलविंदर सिंह, वरिंदर सिंह, मनजिंदर सिंह, गुरमेल सिंह आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn